CELEX: 32021R2048
Language: el
Date: 2021-11-23 00:00:00
Title: Κανονισμός (ΕΕ) 2021/2048 του Συμβουλίου της 23ης Νοεμβρίου 2021 σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους

25.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 420/1
               
            
         ΚΑΝΟΝΙΣΜΟΣ (ΕΕ) 2021/2048 ΤΟΥ ΣΥΜΒΟΥΛΙΟΥ
         της 23ης Νοεμβρίου 2021
         σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 349,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη του Ευρωπαϊκού Κοινοβουλίου (1),
         Έχοντας υπόψη τη γνώμη της Οικονομικής και Κοινωνικής Επιτροπής (2),
         Αποφασίζοντας σύμφωνα με ειδική νομοθετική διαδικασία,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κανονισμό (ΕΕ) αριθ. 1386/2011 του Συμβουλίου (3), η αναστολή των δασμών του κοινού δασμολογίου για ορισμένα κεφαλαιουχικά αγαθά που προορίζονται για εμπορική ή βιομηχανική χρήση, τα οποία εισάγονται στις Καναρίους Νήσους, εκπνέει στις 31 Δεκεμβρίου 2021.
                  
               
                     (2)
                  
                  
                     Τον Απρίλιο του 2021, η ισπανική κυβέρνηση ζήτησε την παράταση της αναστολής των αυτόνομων δασμών του κοινού δασμολογίου για σειρά προϊόντων σύμφωνα με το άρθρο 349 της Συνθήκης. Τα μέτρα που θεσπίστηκαν με τον κανονισμό (ΕΕ) αριθ. 1386/2011 συνέβαλαν θετικά στην ανάπτυξη της οικονομίας των Καναρίων Νήσων, ιδίως στους τομείς της βιομηχανίας και των κατασκευών, μειώνοντας έτσι τις σοβαρές επιπτώσεις των οικονομικών και εμπορικών μειονεκτημάτων λόγω της μεγάλης απόστασης, του νησιωτικού χαρακτήρα και της μικρής έκτασης των νήσων αυτών.
                  
               
                     (3)
                  
                  
                     Η οικονομία των Καναρίων Νήσων εξακολουθεί να επηρεάζεται αρνητικά από το μικρό μέγεθος της αγοράς των Νήσων, τον κατακερματισμό της και την απόσταση από την ηπειρωτική Ευρώπη, ένα ιδιαίτερα υψηλό επίπεδο ανεργίας και υψηλότερα κόστη παραγωγής και διανομής σε σχέση με εκείνα των οικονομικών φορέων στην ηπειρωτική Ευρώπη. Παρότι το ποσοστό ανεργίας στις Καναρίους Νήσους παρουσίασε κάποια βελτίωση έως το 2019, η ανεργία αυξήθηκε από 20,5 % το 2019 σε 22,6 % το 2020, πολύ πάνω από το μέσο όρο ανεργίας το 2020 που ανέρχεται στο 15,5 % στην Ισπανία και στο 7,1 % στα κράτη μέλη συλλογικά (Eurostat, 2021).
                  
               
                     (4)
                  
                  
                     Επιπλέον, λόγω της πανδημίας της COVID-19 η τουριστική δραστηριότητα στις Καναρίους Νήσους διακόπηκε, γεγονός που το 2020 οδήγησε σε εκτιμώμενη μείωση του ΑΕΠ κατά 20 % περίπου. Επιπλέον, η δραστηριότητα στους τομείς των κατασκευών και της βιομηχανίας συρρικνώθηκε, καταγράφοντας εκτιμώμενη μείωση 13 % σε σύγκριση με το 2019.
                  
               
                     (5)
                  
                  
                     Ως εκ τούτου, είναι σκόπιμο να παραταθεί η αναστολή των δασμών του κοινού δασμολογίου για ορισμένα εμπορεύματα που απαριθμούνται στα παραρτήματα I και II του κανονισμού (ΕΕ) αριθ. 1386/2011, προκειμένου να διασφαλιστεί η βιωσιμότητα των θετικών αποτελεσμάτων του κανονισμού (ΕΕ) αριθ. 1386/2011, να ενθαρρυνθεί η διαφοροποίηση της οικονομίας,να διασφαλιστεί η συνεχής ανάπτυξη και η δημιουργία θέσεων εργασίας στη βιομηχανία και στον κατασκευαστικό τομέα,να ενισχυθεί η καινοτομία,να μειωθεί η εξάρτηση της τοπικής οικονομίας από τον τομέα των υπηρεσιών καινα συμπληρωθούν άλλα μέτρα για τη σταθεροποίηση του οικονομικού και κοινωνικού περιβάλλοντος στις Καναρίους Νήσους.
                  
               
                     (6)
                  
                  
                     Εκτός από τις κατηγορίες προϊόντων που καλύπτονται από τον κανονισμό (ΕΕ) αριθ. 1386/2011, η κυβέρνηση της Ισπανίας ζήτησε την αναστολή των δασμών του κοινού δασμολογίου για επτά νέες κατηγορίες προϊόντων που υπάγονται στους κωδικούς ΣΟ 3903 19, 5603 94, 5604 10, 7326 90, 7607 20, 8441 40 και 8479 90. Το αίτημα αυτό θα πρέπει να γίνει δεκτό, δεδομένου ότι οι εν λόγω αναστολές, οι οποίες περιλαμβάνουν αναστολές για μηχανήματα για βιομηχανικούς σκοπούς και πρώτες ύλες, θα ενισχύσουν την οικονομία των Καναρίων Νήσων.
                  
               
                     (7)
                  
                  
                     Για να εξασφαλιστεί ότι μόνο οικονομικοί φορείς που είναι εγκατεστημένοι στο έδαφος των Καναρίων Νήσων επωφελούνται από τα εν λόγω δασμολογικά μέτρα, οι αναστολές θα πρέπει να εξαρτώνται από τον τελικό προορισμό των προϊόντων, σύμφωνα με τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (4) και τον εκτελεστικό κανονισμό (ΕΕ) 2015/2447 της Επιτροπής (5).
                  
               
                     (8)
                  
                  
                     Σε περίπτωση εκτροπής του εμπορίου και για να διασφαλισθούν ενιαίες προϋποθέσεις εφαρμογής του παρόντος κανονισμού, θα πρέπει να δοθούν εκτελεστικές αρμοδιότητες στην Επιτροπή, ώστε να έχει τη δυνατότητα προσωρινής διακοπής της αναστολής. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (6).
                  
               
                     (9)
                  
                  
                     Προκειμένου να διασφαλιστεί η συνέχεια μετά τη λήξη ισχύος των διατάξεων του κανονισμού (ΕΕ) αριθ. 1386/2011, τα μέτρα που προβλέπονται στον παρόντα κανονισμό ενδείκνυται να εφαρμοστούν από την 1η Ιανουαρίου 2022 έως τις 31 Δεκεμβρίου 2031,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αναστέλλονται πλήρως, από την 1η Ιανουαρίου 2022 έως τις 31 Δεκεμβρίου 2031, οι δασμοί του κοινού δασμολογίου που αναφέρονται στο άρθρο 56 παράγραφος 2 στοιχείο γ) του κανονισμού (ΕΕ) αριθ. 952/2013, οι οποίοι επιβάλλονται στις εισαγωγές, στις Καναρίους Νήσους, κεφαλαιουχικών αγαθών που προορίζονται για εμπορική ή βιομηχανική χρήση και υπάγονται επί του παρόντος στους κωδικούς ΣΟ του παραρτήματος I του παρόντος κανονισμού.
            Τα εν λόγω κεφαλαιουχικά αγαθά χρησιμοποιούνται σύμφωνα με τις σχετικές διατάξεις του κανονισμού (ΕΕ) αριθ. 952/2013 και του κανονισμού (ΕΕ) 2015/2447 για περίοδο τουλάχιστον 24 μηνών μετά τη θέση τους σε ελεύθερη κυκλοφορία από τους οικονομικούς φορείς που είναι εγκατεστημένοι στις Καναρίους νήσους.
         
         
            Άρθρο 2
            Αναστέλλονται πλήρως, από την 1η Ιανουαρίου 2022 έως τις 31 Δεκεμβρίου 2031, οι δασμοί του κοινού δασμολογίου που αναφέρονται στο άρθρο 56 παράγραφος 2 στοιχείο γ) του κανονισμού (ΕΕ) αριθ. 952/2013, οι οποίοι επιβάλλονται στις εισαγωγές, στις Καναρίους Νήσους, πρώτων υλών, ανταλλακτικών και συστατικών μερών που υπάγονται επί του παρόντος στους κωδικούς ΣΟ του παραρτήματος II του παρόντος κανονισμού και χρησιμοποιούνται για βιομηχανική μεταποίηση ή συντήρηση στις Καναρίους Νήσους.
         
         
            Άρθρο 3
            Η αναστολή των δασμών που αναφέρεται στα άρθρα 1 και 2 υπόκειται σε τελωνειακή επιτήρηση ειδικού προορισμού σύμφωνα με το άρθρο 254 του κανονισμού (ΕΕ) αριθ. 952/2013.
         
         
            Άρθρο 4
            
               1.   Σε περίπτωση που η Επιτροπή έχει λόγους να πιστεύει ότι οποιαδήποτε αναστολή που προβλέπεται στον παρόντα κανονισμό έχει οδηγήσει σε εκτροπή του εμπορίου για συγκεκριμένο προϊόν, εξουσιοδοτείται να εκδίδει εκτελεστικές πράξεις για την προσωρινή άρση της αναστολής όσον αφορά το εν λόγω προϊόν, για περίοδο που δεν υπερβαίνει τους 12 μήνες. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 5 παράγραφος 2.
               Οι εισαγωγικοί δασμοί στα προϊόντα για τα οποία η αναστολή καταργήθηκε προσωρινά καλύπτονται από εγγύηση και η θέση σε ελεύθερη κυκλοφορία των εν λόγω προϊόντων στις Καναρίους Νήσους εξαρτάται από την κατάθεση της εγγύησης αυτής.
            
            
               2.   Όταν το Συμβούλιο αποφασίσει, σύμφωνα με τη διαδικασία της Συνθήκης, εντός της δωδεκάμηνης περιόδου που αναφέρεται στην παράγραφο 1, ότι η αναστολή πρέπει να αρθεί οριστικά, εισπράττονται οριστικά τα ποσά των εξασφαλισμένων με εγγύηση δασμών.
            
            
               3.   Σε περίπτωση που το Συμβούλιο δεν έχει λάβει απόφαση ότι η αναστολή θα πρέπει να αρθεί οριστικά εντός της δωδεκάμηνης περιόδου που αναφέρεται στην παράγραφο 2, οι εγγυήσεις αποδεσμεύονται.
            
         
         
            Άρθρο 5
            
               1.   Η Επιτροπή επικουρείται από την επιτροπή τελωνειακού κώδικα που συστάθηκε δυνάμει του άρθρου 285 παράγραφος 1 του κανονισμού (ΕΕ) αριθ. 952/2013.
            
            
               2.   Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
            
         
         
            Άρθρο 6
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  Γνώμη της 5ης Οκτωβρίου 2021 (δεν έχει ακόμη δημοσιευθεί στην Επίσημη Εφημερίδα).
         
            (2)  Γνώμη της 20ής Οκτωβρίου 2021 (δεν έχει ακόμη δημοσιευθεί στην Επίσημη Εφημερίδα).
         
            (3)  Κανονισμός (ΕΕ) αριθ. 1386/2011 του Συμβουλίου, της 19ης Δεκεμβρίου 2011, σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους (ΕΕ L 345 της 29.12.2011, σ. 1).
         
            (4)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (5)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
         
            (6)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
      
      
         
            ΠΑΡΑΡΤΗΜΑ I
            Κεφαλαιουχικά αγαθά που προορίζονται για εμπορική ή βιομηχανική χρήση και υπάγονται επί του παρόντος στους κωδικούς ΣΟ (1):
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  Κατά τα οριζόμενα στον εκτελεστικό κανονισμό (ΕΕ) αριθ. 2021/1832 της Επιτροπής, της 12ης Οκτωβρίου 2021, για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 385 της 29.10.2021, σ. 1).
         
      
      
         
            ΠΑΡΑΡΤΗΜΑ II
            Πρώτες ύλες, ανταλλακτικά και συστατικά μέρη που προορίζονται για γεωργική χρήση, βιομηχανική μεταποίηση ή συντήρηση και υπάγονται επί του παρόντος στους κωδικούς ΣΟ (1):
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  Κατά τα οριζόμενα στον εκτελεστικό κανονισμό (ΕΕ) αριθ. 2021/1832 της Επιτροπής, της 12ης Οκτωβρίου 2021, για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 385 της 29.10.2021, σ. 1).